бъде условие за предоставянето на пазара и употребата на групата биоциди в съответствие с член 22, параграф 1 от Регламент (ЕС) No 528/2012. На основание на съществуващите данни Комисията смята също, че изискването данните да се предоставят след издаването на разрешението не засяга заключението относно изпълнението на условията по член 19, параграф 1, буква г) от посочения регламент.
 (9)
 Според становището на Агенцията по отношение на неактивното вещество нитрометан, съдържащо се в групата биоциди „INSECTICIDES FOR HOME USE“, в рамките на срока за оценка на заявлението не бе възможно да се стигне до заключение дали то отговаря на научните критерии за определянето на свойствата, нарушаващи функциите на ендокринната система, установени в Делегиран регламент (ЕС) 2017/2100 на Комисията (3). Поради това за нитрометан следва да се проведе допълнително проучване. Ако в крайна сметка се стигне до заключението, че за нитрометан се счита, че притежава свойства, нарушаващи функциите на ендокринната система, Комисията ще разгледа дали разрешението на Съюза за групата биоциди „INSECTICIDES FOR HOME USE“ трябва да бъде отменено или заменено в съответствие с член 48 от Регламент (ЕС) No 528/2012.
 (10)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 На дружеството Agrobiothers Laboratoire се предоставя разрешение на Съюза номер EU-0021035-0000 за предоставяне на пазара и употреба на групата биоциди „INSECTICIDES FOR HOME USE“ при спазване на условията, посочени в приложение I и в съответствие с обобщението на характеристиките на биоцида, посочени в приложение II.
 Разрешението на Съюза е валидно от 16 юни 2020 г. до 31 май 2030 г.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 май 2020 година.
 За Комисията
 Председател
 Ursula VON DER LEYEN
 (1) ОВ L 167, 27.6.2012 г., стр. 1.
 (2) Становище на ECHA от 26 юни 2019 г. относно разрешението на Съюза за „INSECTICIDES FOR HOME USE“ (ECHA/BPC/228/2019), https://echa.europa.eu/bpc-opinions-on-union-authorisation.
 (3) Делегиран регламент (ЕС) 2017/2100 на Комисията от 4 септември 2017 г. за установяване на научни критерии за определянето на свойствата, нарушаващи функциите на ендокринната система, съгласно Регламент (ЕС) No 528/2012 на Европейския парламент и на Съвета (ОВ L 301, 17.11.2017 г., стр. 1).
 ПРИЛОЖЕНИЕ I
 Условия (EU-0021035-0000)
 Притежателят на разрешението провежда проучване по отношение на срока на годност на INSECTICIDE HOUSEHOLD SPRAY в опаковките, в които продуктът ще бъде предоставен на пазара. В проучването се определят съдържанието на активно вещество, съотношението на цис/транс изомерите на перметрин, формата на разпръскване, функционирането на дюзата, скоростта на разпръскване и аеродинамичния диаметър при медианата на масата на частиците преди и след съхранение.
 До 16 декември 2022 г. притежателят на разрешението представя на Агенцията резултатите от проучването.
 ПРИЛОЖЕНИЕ II
 Обобщение на характеристиките на продукта за биоциди
 INSECTICIDES FOR HOME USE
 Вид продукт 18 — Инсектициди, акарициди и продукти за контрол на други членестоноги (Контрол на вредителите)
 Номер на разрешението: EU-0021035-0000
 Номер на актив R4BP: EU-0021035-0000
